Joel Joan i Juvé

Joel Joan i Juvé (Bartzelona, 1970eko azaroaren 2a) aktore, gidoilari eta zuzendari katalana da.

 Biografia 
Arte dramatikoa ikasi zuen Bartzelonako Antzerki Institutuan. Antzerkian hasi zuen bere ibilbide artistikoa, Calixto Bieitok (Somni d’una nit d’estiu), Sergi Belbelek (La filla del mar, L'avar) eta Rosa María Sardàk (Fugaç) zuzendutako ekoizpenetan. 

1994an hasi zen telebistan lanean, Poblenou telesailetan. Urte horretan bertan,  Jordi Sánchez eta Mònica Glaenzel aktoreekin batera, Kràmpack antzerki-konpainia sortu zuen, eta horrekin estreinatu zuten izen bereko obra, arrakasta handiz. Gerora, zinemarako egokitu zuten eta 1999an TV3n estreinatutako Plats bruts  telesaila sortzeko aukera eman zien. 2004an Porca miseria telesaila estreinatu zuen bertan zuzendari, gidoilari eta aktore lanak eginez.

Berehala, zineman lan egitea lortu zuen, El corazón del guerrero, Excuses! (zuzendaria eta gidoilari lanak ere eginez) edota Salvador. 2008an Woody Allenek zuzenduriko Vicky Cristina Barcelona filmean parte hartu zuen  eta 2012an Sergi Lararekin batera  Èric Bertran i Martínez ekintzaile katalanaren historia azaltzen duenFènix 11·23 filma zuzendu zuen,

2000. urtean berak sortutako Arriska Films ikus-entzunezko produktoraren administratzailea da. Excuses! filma eta  Porca miseria telesaila Arriska Films-en ekoizpenak dira.

Kataluniako independentziaren aldeko Sobirania i Progrés,  plataformaren sustatzailea da.  Zinema Katalanaren Akademiako presidentea izan zen sortu zenetik, 2008tik, 2013ko apirilera arte.

2014ko urtarrilean iragarri zuen TV3n El crac izeneko komiko berria estreinatuko zuela eta urte bereko irailean estreinatu zen.

2018 eta 2022 artean, lau denboraldiz Escape room antzeslana zuzendu zuen. 2022ko martxoaren 11n obra honen beratsio zinematografiko bat estreinatu zen, non Joan berak parte hartzen duen. 2023ko abenduaren 5ean estreinatu zen antzezlanaren bigarren zatia.

Joel Joan beti izan da Kataluniako hizkuntza eta kulturaren defendatzailea. Katalanez egindako antzerkiaren alde egin du, eta oso kritikoa izan da hizkuntza defendatzen ez duten aktoreekin. Anna Sahun i Marti aktorearen bikotea da, eta bi alaba dituzte.

 Lan aipagarriak 

 Antzerkia 

 Aktore bezala 
 1991:  El somni d'una nit d'estiu, William Shakespear-ek idatzia eta Calixto Bieito-k zuzendua
 1992: Mareig, Jordi Sànchez-ek idatzia eta Núria Furió-k zuzendua
 1993: Yvonne, princesa de Borgonya,Witold Gombrowicz-ek idatzia eta Josep Maria Mestres-ek zuzendua
 1994: Fugaç, Josep Maria Benet i Jornet-ek idatzia eta Rosa Maria Sardà-k zuzendua
 1994-1996: Kràmpack, Jordi Sànchez-ek idatzia eta Josep Maria Mestres-ek zuzendua
 1994-1995: La corona d'espines, Josep Maria de Sagarra-k idatzia eta Ariel García Valdés-ek zuzendua
 1996-1997: L'avar, Molière-k idatzia eta Sergi Belbel-ek zuzendua
 1997-1998: Sóc lletja, Jordi Sànchez-ek idatzia eta Sergi Belbel-ek zuzendua
 1997: Testament,  Josep Maria Benet i Jornet-ek idatzia eta Sergi Belbel-ek zuzendua
 2001: Excuses!, de Joel Joan eta Jordi Sànchez-ek idatzia eta Pep Anton Gómezek zuzendua
 2003: Glengarry Glen Ross, David Mamet-ek idatzia eta Àlex Rigola-k zuzendua
 2005-2007: Secrets compartits, Gerard Quintanak zuzendua
 2005: Ets aquí? Javier Daultek idatzi eta zuzendua
 2006: Peer Gynt, Henrik Ibsen-ek idatzia eta Calixto Bieitok zuzendua
 2007-2008: Intimitat, Hanif Kureishi-k idatzia eta Javier Daulte-k zuzendua
 2008: Jo sóc la meva dona, de Doug Wright-ek idatzia eta Marta Angelat-ek zuzendua
 2009: Terra baixa, Àngel Guimerà-k idatzia eta Hasko Weber-ek zuzendua
 2009-2010: Un marit ideal, Oscar Wilde-k idatzia eta Josep Maria Mestres-ek zuzendua
 2010-2011: Pluja constant, Keith Huff-ek idatzia eta Pau Mirók zuzendua
 2011: Madame Melville, Richard Nelson-ek idatzia eta Àngel Llàcer-ek zuzendua
 2012-2014: El nom, Matthieu Delaporte eta Alexandre de La Patellière-k idatiza eta Joel Joan zuzendua
 2013: Venus in Fur, David Ives-ek idatzia eta Héctor Claramunt-ek zuzendua.
 2018: Frankeinstein, Guillem Morales-ek idatzia eta Carme Portaceli-k zuzendua.
 2018: Escape Room, Joel Joan-ek eta  Héctor Claramunt-ek idatzi eta zuzendua
 2023: Escape Room 2, Joel Joan-ek eta  Héctor Claramunt-ek idatzi eta zuzendua

 Zuzendari lanetan 
 2008: Sola com el poeta, Ester Formosa-k idatzia
 2012-2014: El nom, Matthieu Delaporte eta Alexandre de La Patellière-k idatiza
 2018-2022: Escape room, Héctor Claramunt-ekin batera
 2019: El pare de la núvia
 2024: Escape Room 2, Héctor Claramunt-ekin batera 

 Telebista 

 Poblenou (1994)
 Rosa, la lluita (1996)
 Periodistas (1998)
 Plats bruts (aktorea, zuzendaria eta gidoilaria) (1999)
 Porca misèria (aktorea, zuzendaria eta gidoilaria) (2004)
 El crac (aktorea, zuzendaria, gidoilaria) (2014)

 Zinema 

 Monturiol, el senyor del mar (Francesc Bellmunt - 1993)
 Rosita, please! (Ventura Pons - 1993)
 La buena vida (David Trueba - 1996)
 El corazón del guerrero (Daniel Monzón - 1999)
 Las razones de mis amigos (Gerardo Herrero - 2000)
 Tortilla Soup (Maria Ripoll - 2001)
 Excuses! (aktore, zuzendari eta gidoilari - 2003)
 Salvador (Puig Antich) (Manuel Huerga - 2006)
 Vicky Cristina Barcelona (Woody Allen - 2008)
 Mil cretins (Ventura Pons - 2011)
 Catalunya über alles! (Ramon Térmens - 2011)
 La Trinca: biografia no autoritzada (Joaquim Oristrell - 2011)
 Volare (Joaquim Oristrell - 2012)
 Fènix 11·23 (zuzendarikide - 2012)
 Escape room: La pel·lícula, (aktore - 2022)

 Liburuak 

 Plats bruts, el llibre (2000), Jordi Sànchez-ekin
 Excuses! (2001), Jordi Sànchez-ekin batera
 Despullats (2003), Victor Alexandre-rekin batera

 Aintzestapenak 

 Sariak 
 2002: Ondas saria, Plats bruts telesailagatik
 2006: Ondas Saria, Porca miseria telesailagatik

 Izendapenak 
 2000: Telebistako aktore onenaren Zilarrezko Fotogramas saria, Periodistas y Plats bruts telesailengatik
 2001: Kataluniako zinema-aktore onenaren Butaca Saria, Las razón de mis amigos lanagatik
 2013: Zuzendari onenaren Gaudí Saria Fènix 11·23 filmagatik
 2019 Telebistarako Film Onenaren Gaudí Saria, El nom filmagatik

 Erreferentziak 

Kategoria:1970eko jaiotzak
Kategoria:Kataluniar independentistak
Kategoria:Gizabanako biziak
Kategoria:Kataluniako aktoreak
Kategoria:Antzerki aktore
Kategoria:Zinema aktore